stanford-oval/wikipedia huggingface dataset:
Lahinja

| Lahinja |
| --- | --- |

Alkulähde:  Karstimaataselvennä lähellä Knežinaa, Belčji Vrhia ja Mali Nerajecaa
Laskupaikka:  Kolpa, Primostek
Maat:   Slovenia
Pituus:  34 km
Alkulähteen korkeus:  150 m
Valuma-alue:  360 km²
Lahinja on joki Sloveniassa. Lahinja saa alkunsa karstimaan lähteistä lähellä Knežinan, Belčji Vrhin ja Mali Nerajecin kyliä, 150 metrin korkeudessa. Lahinjan pituus on 34 kilometriä ja se yhdistyy Kolpaan Primostekin kunnassa, 130 metriä merenpinnan yläpuolella. Lahinja on Kolpan suurin sivujoki. Lahinjan valuma-alue on 360 neliökilometriä.
Ampezzon Dolomiitit

Lago del Sorapiss
Ampezzon Dolomiitit (ital. Dolomiti Ampezzane) on Itäisiin Dolomiitteihin kuuluva vuoristoalue koillis-Italiassa. Alueen vuoret sijaitsevat Bellunon maakunnassa, ja Cortina d'Ampezzon lomailu- ja talviurheilukeskus sijaitsee kutakuinkin keskellä Ampezzon Dolomiitteja. Korkein Ampezzon Dolomiitteihin kuuluva huippu on Monte Antelao (3 263 metriä).
Alueelle perustettiin 11 000 -hehtaarinen Ampezzon Dolomiittien luonnonpuisto (ital. Parco Naturale delle Dolomiti d'Ampezzo) vuonna 1990. Luonnonpuisto levittäytyy Cortina d'Ampezzon pohjoispuolella ja lomittuu Fanes-Senes-Braiesin luonnonpuiston (ital. Parco Naturale Fanes-Senes-Braies) kanssa muodostaen 37 000 hehtaaria laajan luonnonpuistoalueen.
Vuoriryhmiä ja huippuja > Antelao

Antelao (3 264 m)
Cima Fanton (3 142 m)
Vuoriryhmiä ja huippuja > Sorapiss

Croda Marcora (3 154 m)
Punta di Sorapiss (3 205 m)
Punta Zurlon (2 720 m)
Tre Sorelle (3 005 m)
Cime di Valbona (2 899 m)
Punta Nera (2 847 m)
Vuoriryhmiä ja huippuja > Marmarole

Bel Pran alaryhmä:
Torre dei Sabbioni (2 531 m)
Corno del Doge (2 615 m)
Cima Bel Pra (2 917 m)
Cima Scotter (2 800 m)
Bastioni (2 926 m)
Croda De Marchi (2 769 m)
Keskinen alaryhmä:
Campanile San Marco (2 777 m)
Pala di Meduce (2 864 m)
Cima Tiziano (2 802 m)
Monticello (2 803 m)
Punta della 68° Compagnia Alpina (2 595 m)
Cimon del Froppa (2 932 m)
Cresta degli Invalidi (2 783 m)
Croda Bianca (2 841 m)
Ciastelinin alaryhmä:
Monte Ciastelin (2 570 m)
Cima del Carro Armato (2 525 m)
Denti di Pomadonna (2 463 m)
Vuoriryhmiä ja huippuja > Cadini di Misurina

Ramo di Misurina:
Punta del Col di Varda (2 504 m)
Cima Cadin di Misurina (2 674 m)
Cima Cadin del Lago (2 575 m)
Ramo della Neve:
Cima Cadin della Neve (2 757 m)
Campanile Antonio Giovanni ja Cima Antonio Giovanni (2 714 m)
Ramo di San Lucano:
Cima Cadin Nord Est (2 788 m)
Cima Eötvös (2 825 m)
Cima Cadin di San Lucano (2 839 m)
Campanile Dulfer (2 706 m)
Gemelli (2 742 m)
Ramo di Croda Liscia:
Cimon di Croda Liscia (2 568 m)
Torre Siorpaes (2 556 m)
Ramo del Nevaio:
Cima Cadin Nord Ovest (2 726 m)
Cima Cadin del Nevaio (2 680 m)
Ramo del Diavolo:
Punta Ellie (2 600 m)
Cima dei Camosci
Cima d'Antorno
Ramo dei Tocci:
Torre Wundt (2 517 m)
Cima Cadin dei Tocci
Ramo del Rimbianco:
Cima Cadin de le Bisse (2 356 m)
Cima Cadin di Rinbianco (2 402 m)
Ramo di Campoduro:
Croda di Campoduro (2 244 m)
Vuoriryhmiä ja huippuja > Pomagagnon-Cristallo-Popena

Pomagagnon:
Punta Fiames (2 240 m)
Punta della Croce (2 300 m)
Campanile Dimai (2 310 m)
Croda di Pomagagnon (2 450 m)
Testa e Costa del Bartoldo (2 442 m)
Croda Cestelis (2 342 m)
Punta Erbing (2 301 m)
Cristallo:
Vecio del Forame (2 868 m)
Cristallino d'Ampezzo (3 008 m)
Cristallo (3 221 m)
Popena:
Piz Popena (3 152 m)
Punta Michele (2 898 m)
Guglie di Val Popena alta (2 614 m)
Cristallino di Misurina (2 775 m)
Torri di Popena (2 479 m)
Corno d'Angolo (2 430 m)
Campanile Misurina e Guglia De Amicis
Monte Popena (2 225 m)
Vuoriryhmiä ja huippuja > Croda Rossa d'Ampezzo

Croda Rossa d'Ampezzon ryhmästä ainoastaan Croda Rossan alaryhmä kuuluu Ampezzon Dolomiitteihin. Pohjoisosa lukeutuu Dolomiti di Braiesin vuoristoon.
Sénnesin alaryhmä:
Punte di Riodalato / Seitenbachspiten (2 499 m)
Cima Cadin di Sènnes / Senneskarspitze (2 659 m)
Piccola Croda del Becco / Kleine Seekofel (2 762 m)
Croda del Becco / Seekofel (2 810 m)
Signoren alaryhmä:
Torre del Signore / Herrsteinturm (2 395 m)
Sasso del Signore / Grosser Herrstein (2 447 m)
Croda Rossan alaryhmä:
Rémeda Rossa / Rote Wand (2 605 m)
Croda Rossa d'Ampezzo / Hohe Gaisl (3 146 m)
Vuoriryhmiä ja huippuja > Bechein ryhmä

Taè (2 511 m)
Taburlo (2 261 m)
Croda Camin (2 610 m)
Castello di Banedalsé (2 400 m)
Vuoriryhmiä ja huippuja > Tofane

Castelletto (2 656 m)
Tofana di Rozes (3 225 m)
Tofana di Mezzo (3 244 m)
Punta Giovannina (2 936 m)
Tofana di Dentro (3 238 m)
Punta Anna (2 731 m)
Torrioni Pomédes (2 850 m)
Col Rosà (2 156 m)
Vuoriryhmiä ja huippuja > Averau-Nuvola

Monte Gusela (2 595 m)
Averau  (2 647 m)
Cinque Torri (2 361 m)
Vuoriryhmiä ja huippuja > Croda da Lago-Formin-Cernera

Becco di Mezzodì (2 603 m)
Cima d'Ambrizzola (2 715 m)
Croda da Lago (2 701 m)
Cima Cason di Formin (2 376 m)
Lastoni di Formin (2 657 m)
Monte Cernera (2 657 m)
Aiheesta muualla

SummitPost
Ampezzon Dolomiittien luonnonpuisto, Dolomiti.org (Arkistoitu – Internet Archive)
Kurt Equiluz

Kurt Equiluz (13. kesäkuuta 1929 Wien – 20. kesäkuuta 2022) oli itävaltalainen tenori.
Equiluz aloitti uransa Wienin poikakuorossa ja opiskeli vuosina 1944–1955 Wienissä laulua, harpunsoittoa ja musiikin teoriaa. Vuodesta 1945 hän oli jäsenenä Akademie-Kammerchorissa. Hänestä tuli eräs ajan johtavista Bachin tulkitsijoista, mutta hän on luonut uran myös oopperassa. Equiluzin ensimmäinen rooli oli Pedrillon rooli, jossa hän esiintyi vuonna 1957 Wienin valtionoopperassa. Hänen ohjelmistoonsa valtionoopperassa lukeutui lisäksi rooleja muiden muassa oopperoissa Figaron häät, Ariadne Naxoksella, Nürnbergin mestarilaulajat, Tosca, Turandot, Taikahuilu ja Iloinen leski. Vielä vuonna 1987 Equiluz esiintyi Christoph Willibald Gluckin Iphigénie en Aulidessa.
Equiluz esiintyi myös toistuvasti Salzburger Festspielellä. Hänestä tuli vuonna 1971 Grazin Musikhochschulen ja vuonna 1982 Wienin musiikkiakatemian professori. Häntä kuullaan sekä oopperoiden että muiden teosten levytyksillä useilla eri levymerkeillä, kuten Deccalla, Philipsillä, Deutsche Gramophonilla ja Harmonia Mundilla. Säveltäjiin, joiden teosten levytyksiin Equiluz on osallistunut, ovat lukeutuneet Bachin lisäksi esimerkiksi Monteverdi, Richard Strauss, Wagner ja Schubert.
Amphicnemis pandanicola

| Amphicnemis pandanicola> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Sudenkorennot Odonata
Heimo::  Tytönkorennot Coenagrionidae
Suku::  Amphicnemis
Laji::  pandanicola
Kaksiosainen nimi
 Amphicnemis pandanicola  Lieftinck, 1953 
Infobox OKNimi-testi OKIUCN-testi OK: 
Amphicnemis pandanicola on Amphicnemis-sukuun ja tytönkorentojen heimoon (Coenagrionidae) kuuluva eläinlaji. Tieteellisen nimen sille antoi ensimmäisenä Lieftinck vuonna 1953. Sillä ei ole alalajeja.
Laji tunnetaan vain neljästä löytöpaikasta Borneon saaren Keski-Kalimantanista. Sitä tavataan trooppisissa suosademetsissä, mutta sen tarkkoja elinympäristön vaatimuksia ei tiedetä eikä sitä esiinny monilla alueilla, joissa kasvaa tyypillistä suosademetsää. Kansainvälinen luonnonsuojeluliitto luokittelee lajin vaarantuneeksi elinympäristöjen tuhoutumisen takia.
Kirjallisuutta

Lieftinck, M. A.: ​New dragonflies (Odonata) from Borneo, with notes on their habits and larvae..  Treubia: 22 (2): 381-406, figs. 1-7., 1953.
Kotkan nuorisovaltuusto

Kotkan nuorisovaltuusto toimii Kotkassa. Sen tehtävä on edistää nuorten osallistumis–, vaikuttamis– ja toimintamahdollisuuksia Kotkassa, toimia nuorten vaikuttamiskanavana nuoria koskevissa asioissa, tuoda nuorten näkökulmaa esille tekemällä esityksiä, aloitteita ja lausuntoja kaupungin eri toimielimille sekä järjestää nuorisotapahtumia. Nuorisovaltuusto on kuntalain 26 § määrittämä nuorten vaikuttajaryhmä.
Toiminta

Nuorisovaltuusto, eli "NuVa" toimii aktiivisessa vuorovaikutuksessa nuorten ja nuorisotyötä tekevien kanssa. Nuorisovaltuusto valitsee edustajansa eri lautakuntiin, joissa edustajalla on läsnäolo- ja puheoikeus. Lisäksi Nuorisovaltuusto valitsee kaksi edustajaa kaupunginvaltuustoon, jossa NuVan jäsenillä on puhe- ja läsnäolo-oikeus. Nuorisovaltuustossa on 21 jäsentä ja kolme varajäsentä. Jäsenet ovat iältään 14–21-vuotiaita.
Kotkan nuorisovaltuusto kokoontuu muodollisiin kokouksiin yleensä kerran kuukaudessa. Tarvittaessa NuVa muodostaa erilaisia suunnittelu ja vastuu ryhmiä, jotka kokoontuvat itsenäisesti omalla aikataulullaan ja esittelevät suunnitelmiaan ja työnsä tuloksia varsinaisissa muodollisissa kokouksissa.
Nuorisovaltuutetut osallistuvat myös erilaisiin paikallisiin ja kansallisiin tilaisuuksiin sekä edustavat Kotkalaista nuorisoa ja nuorisovaltuustoa kansainvälisissä tapahtumissa.
Näkyvyys

Kotkan nuorisovaltuustolla on omat facebook- ja instagram tilit. Näillä sosiaalisen median kanavilla NuVa kertoo omasta ajankohtaista toiminnastaan ja Kotkan alueen tapahtumista.
Kotkan nuorisovaltuusto näkyy myös ajoittain Kymensanomissa ja muissa paikallisissa tiedotusvälineissä, sekä Kotkan kaupunginvaltuuston kokouksissa, jotka yleensä kuvataan ja julkaistaan Kotkan kaupungin youtube -sivuille.
Kausi ja vaalit

Nuorisovaltuusto toimii kahden kalenterivuoden pituisina kausina. Kauden loputtua perustetaan aina uusi NuVa uutta kautta varten. Kauden loppu puolella NuVaan on mahdollista hakea, joko kirjallisesti tai nykyään myös netin välityksellä. Hyväksyttävän hakijan tulee olla 14-21 -vuotias Kotkan kaupungin asukas. Jos hakijoita on enemmän, kuin 21 järjestetään vaalit. Vaaleissa kouluilla ja nuorisotaloilla Kotkalaisella nuorisolla on mahdollisuus äänestää ja valita nuorisovaltuutetut. 21 eniten ääniä saanutta ehdokasta valitaan ja loput voivat mahdollisesti päästä varajäseniksi, riippuen hakijoiden määrästä ja NuVan toiminnasta.
Tapahtumat

Kotkan nuorisovaltuuston tunnetuimpia tapahtumia ovat Kotkan kaupungintalon valtaus ja itsenäisyyspäivän gaala. Syksyisin nuorisovaltuusto "valtaa" kaupungintalon yhdeksi päiväksi, paikalla on aiempina vuosina ollut erilaisia järjestöjä ja toimintaa. Kaupungintalolle on tällöin kutsuttu peruskouluista, lukioista ja ammattikouluista väkeä paikalle. NuVan itsenäisyyspäivän gaala on taas muodollinen juhlatilaisuus itsenäisyyspäivinä. Nuorisovaltuusto lähettää muodollisia kutsuja erilaisille järjestöille, yhteistyökumppaneille ja oppilaskunnille. Kutsun haltija saa tuoda tapahtumaan myös yhden seuralaisen. Itsenäisyys gaala on muodollinen ja suljettu tapahtuma, jossa on tarjolla ruokaa, viihdyttävää ohjelmaa ja musiikkia.
Kotkan nuorisovaltuusto on myös järjestänyt muita yksittäisiä tapahtumia vuosien mittaan liittyen esim. 2017 kuntavaaleihin nuorten vaaliehdokkaiden vaalipaneelin, 2017 Kotkan kaupunginjohtajan ehdokkaiden haastattelu, nuorten ja päättäjien tapaaminen liittyen lukiokoulutukseen ja joukkoliikenteeseen 2016.
Edustus

Kotkan nuorisovaltuustolla on edustustusta seitsemässä kotkan kaupungin toimielimessä.
| Toimielin | edustaja(t) |
| --- | --- |
Kaupunginvaltuusto: Tia Räihä  Olivia Lahtinen
Hyvinvointilautakunta: Hanna Riihelä Maria Wennerstand
Elinvoimalautakunta: Aaro Heiskanen Kiia Hoikka
Kaupunkirakennelautakunta: Inka Sutela Ronja Sutela
Ympäristölautakunta: Siiri Kärkkäinen Elli Putkonen
Tarkastuslautakunta: Juho Nordlund Anne-Mari Makkonen
Liikennejaosto: Tanja Järnstedt
Kurt Felix

| Mitalit | Mitalit | Mitalit |  |
| --- | --- | --- | --- |
|  Kurt Felix Lontoon MM-kilpailuissa vuonna 2017. |  Kurt Felix Lontoon MM-kilpailuissa vuonna 2017. |  Kurt Felix Lontoon MM-kilpailuissa vuonna 2017. |  |
Maa:  Grenada
Miesten yleisurheilu
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Glasgow 2014 | kymmenottelu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | kymmenottelu |  |
Kurt Felix (s. 4. heinäkuuta 1988 St. George’s) on grenadalainen yleisurheilun moniottelija. Felix on 184 senttimetriä pitkä.
Felix oli mukana kymmenottelussa vuoden 2012 kesäolympialaisissa Lontoossa, mutta joutui keskeyttämään kilpailun. Vuotta myöhemmin MM-kilpailuissa Moskovassa tulos oli sama. Vuoden 2014 Kansainyhteisön kisoista Glasgow'sta Felix saavutti pronssia ja seuraavan vuoden Pan-Amerikan kisoista Torontosta hopeaa.
Vuoden 2015 MM-kilpailuissa Pekingissä Felix sijoittui kahdeksanneksi uusilla ennätyspisteillään 8302. Portlandin MM-hallikilpailuissa 2016 hän oli seitsenottelussa kuudes Grenadan ennätyspistein 5986. Rio de Janeiron olympialaisissa 2016 hän sijoittui kymmenottelussa yhdeksänneksi ennätyspisteillään 8323. Lontoon MM-kilpailuissa 2017 hän oli seitsemäs pistein 8227.
Felix pitää hallussaan Grenadan ennätystä ulkoradoilla seiväshypyssä sekä sisäradoilla 1 000 metrin juoksussa, korkeushypyssä, seiväshypyssä ja seitsenottelussa.
Kurt Furgler

| Kurt Furgler |
| --- | --- |
 1985
Sveitsin liittoneuvoston jäsen
 1972–1986  
Henkilötiedot
Syntynyt: 24. kesäkuuta 1924 Sankt Gallen
Kuollut: 23. heinäkuuta 2008 (ikä 84) Sankt Gallen
Ammatti:  juristi
Tiedot
Puolue:  Kristillisdemokraatit
Tutkinnot:  Fribourgin yliopisto
Kurt Furgler (24. kesäkuuta 1924 Sankt Gallen – 23. heinäkuuta 2008 Sankt Gallen) oli sveitsiläinen poliitikko. Hän oli Sveitsin liittoneuvoston jäsen vuosina 1972–1986. Häntä pidetään yhtenä sodanjälkeisen Sveitsin merkittävimmistä poliitikoista.
Furgler oli liittoneuvoston puheenjohtaja eli liittopresidentti vuosina 1977, 1981 ja 1985 sekä varapresidentti vuosina 1976, 1980 ja 1984.
Furgler oli koulutukseltaan juristi, ja liittoneuvostossa vuonna 1971 hänestä tuli oikeusministeri. Hän laittoi vireille useita edistyksellisiä lakeja, jotka koskivat naisten tasa-arvoa, lasten asemaa ja adoptiota. Hän aloitti 1970-luvun puolivälissä koko liittovaltioon perustuslain uudistuksen valmisteuln, mutta se ei edennyt.
Anchorage Daily News

| Anchorage Daily News |
| --- | --- |

Lehtityyppi:  sanomalehti
Kustantaja:  The McClatchy Company
ISSN:  ISSN 0194-6870
Levikki:  71 711 (arkisin) 89 423 (su) 
Perustettu:  1946
Päätoimittaja:  Pat Dougherty
Kotikunta:  Anchorage
Kotimaa:  Yhdysvallat
Sivukoko:  broadsheet
Ilmestymistiheys:  päivittäin
Kieli:  englanti
Aiheesta muualla
Kotisivu
Anchorage Daily News on päivittäin ilmestyvä yhdysvaltalainen sanomalehti, jonka kotipaikka on Alaskassa sijaitseva Anchorage. Lehden arkilevikki on 71 711 ja sunnuntailevikki 89 423, mikä tekee siitä Alaskan selkeästi luetuimman sanomalehden. Anchorage Daily Newsin päätoimittaja on Pat Dougherty (2007).
Lehdellä on 425 päätoimista työntekijää Anchoragen päämajassa sekä Matanuska-Susitna Valleyn, Kenain niemimaan, Juneaun ja Washington, D.C.:n toimistoissa.
Alkuvaiheet

Anchorage Daily News perustettiin Anchorage News -nimisenä, viikoittain ilmestyvänä julkaisuna 13. tammikuuta 1946. Sen perustaja ja ensimmäinen julkaisija oli Norman C. Brown. Lehti alkoi ilmestyä joka päivä iltapäivisin toukokuussa 1948. Sunnuntaisin sitä alettiin tosin julkaista vasta 13. kesäkuuta 1965, mitä ennen Anchorage Daily Newsistä oli tullut aamulehti 13. huhtikuuta 1964.
Pulitzer-palkinnot

Lehti on voittanut kahdesti Pulitzer-palkinnon julkisen palvelun kategoriassa vuosina 1976 ja 1989. Mikään muu alaskalainen sanomalehti ei ole voittanut Pulitzeria. Vuoden 1976 palkinto tuli sarjasta ”Empire – The Alaska Teamsters Story”, joka paljasti Teamsters-ammattiyhdistyksen vaikutusvallan osavaltion talouteen ja politiikkaan. Anchorage Daily News oli tuolloin kaikkien aikojen pienin julkisen palvelun Pulitzerin voittanut sanomalehti. Toinen palkittu artikkelisarja oli ”A People in Peril”, joka dokumentoi Alaskan alkuasukkaiden laajaa alkoholismia, synkkiä itsemurhatilastoja ja epätoivoa.
Omistajavaihdos

The McClatchy Company on omistanut Anchorage Daily Newsin vuodesta 1979. Se osti silloin määräenemmistön osakekannasta Kay Fanningilta, joka oli ollut lehden päätoimittaja ja julkaisija aviomiehensä Larry Fanningin 1971 tapahtuneesta kuolemasta lähtien. Kay Fanning jatkoi lehden johdossa vuoteen 1983 saakka.
Anchorage Daily News oli ensimmäinen niistä kahdesta sanomalehdestä, jotka tuolloin 122-vuotias kalifornialainen McClatchy Company osti kotiosavaltionsa ulkopuolelta. Toinen oli Tri-City Herald. Sittemmin McClatchystä on kasvanut valtakunnallinen sanomalehtiyhtiö.
Kurt Fredrik Leonard af Enehjelm

Kurt Fredrik Leonard af Enehjelm suunnilleen vuonna 1895.
Kurt Fredrik Leonard af Enehjelm (7. toukokuuta 1838 Lapinjärvi – 20. tammikuuta 1897 Pietari) oli suomalainen Venäjän keisarillisen laivaston kontra-amiraali.
Af Enehjelmin vanhemmat olivat sotatuomari Pehr Gabriel Anders af Enehjelm ja Wilhelmina Henrika Uggla ja puoliso vuodesta 1870 Katarina Alexandrovna Rumjantseva. Af Enehjelm kävi Pietarin merikadettikoulun 1848–1856 ja palveli sitten merikadettikoulun gardemarinkomppaniassa, mistä hänet kuitenkin jo toukokuussa 1856 määrättiin midshipsmanina Itämeren laivastoon. Keväällä 1859 hänet komennettiin palvelukseen Vienanmeren laivastoon. Luutnantiksi hän yleni 1862, jolloin hänet myös siirrettiin takaisin Itämeren laivastoon. Tammikuussa 1865 hänet määrättiin harjoitusalus Imperator Nikolai I:n vahtiupseeriksi, elokuusta lähtien hän palveli korvetti Askoldin Kaukoidän purjehduksella ja marraskuussa hänet määrättiin aluksen vanhimmaksi upseeriksi.
Af Enehjelm komennettiin toukokuussa 1866 tykkivene Soboljin vanhimmaksi upseeriksi ja siirrettiin Amurin meriekipaasiin marraskuussa. Elokuussa 1868 hänestä tuli kuljetusalus Japonetsin päällikkö. Hänet ylennettiin kapteeniluutnantiksi 1872 ja määrättiin Nikolskojen satamapäällikön apulaiseksi Amurjoen alueelle. Maaliskuussa 1873 hänet nimitettiin Amurin alueen majakka- ja luotsilaitoksen päälliköksi ja marraskuussa höyrylaiva Amurin päälliköksi. Huhtikuussa 1877 hänestä tuli kuljetusalus Mantšurian päällikkö ja marraskuussa 1880 klipperi Abrekin päällikkö. Hän sai ylennyksen 2. luokan kapteeniksi seuraavana vuonna. Syksyllä 1885 af Enehjelm määrättiin Siperian meriekipaasin komentajaksi. 1. luokan kapteeniksi hän yleni tammikuussa 1886 ja hänet nimitettiin Tyynenmeren satamien ylipäälliköksi, Vladivostokin sotilaskuvernööriksi ja Vladivostokin varuskunnan päälliköksi lokakuussa 1886.
Toukokuussa 1888 af Enehjelm siirrettiin Itämeren laivastoon ja määrättiin panssaripatteri Ne tron menjan päälliköksi kesäkuussa. Hänet nimitettiin 3. meriekipaasin komentajaksi tammikuussa 1889, heinäkuussa korvetti Vitjazin päälliköksi ja syyskuussa fregatti Mininin päälliköksi, jolla hän purjehti muun muassa Karibianmerelle. Kesäkuussa 1890 af Enehjelm tuli panssariristeilijä Rjurikin päälliköksi ja lokakuussa samana vuonna 4. meriekipaasin komentajaksi. Hänet ylennettiin kontra-amiraaliksi toukokuussa 1891 ja nimitettiin tammikuussa 1892 nuoremmaksi lippumieheksi Itämeren laivastoon. Huhtikuussa 1893 hänestä tuli Vladivostokin sataman komentaja, lokakuussa 1896 hänet nimitettiin nuoremmaksi lippumieheksi Tyynenmeren laivastoon. Tätä tehtävää hän hoiti kuolemaansa saakka.
Amis du rassemblement populaire du Soudan français

Les Amis du rassemblement populaire du Soudan français (ARP) oli Ranskan kansanrintamahallituksen kannattajien järjestö Ranskan Sudanissa 1930-luvun lopulla.
Koulutarkastaja Charles Grosin johtamat sosialistit ja kommunistit perustivat ARP:n huhtikuussa 1937. Sen jäsenet olivat aluksi kaikki siirtomaahallinnossa työskenteleviä Ranskan kansalaisia. Johtokuntaan valittiin kaksi afrikkalaista Isaac Diop ja Makane Macoumba, jotka olivat ilmeisesti Senegalin neljän kunnan kansalaisia. Jälkimmäisen korvasi toukokuussa 1938 ensimmäinen ei-kansalainen Modibo Keïta. Järjestö julkaisi Le Soudan -lehteä.
Siirtomaahallinto ja ARP perustivat helmikuussa 1938 Bamakoon ”kansantalon” Maison de peuple, joka antoi tilat ja muodosti yhdyssiteen Art et travailin ja Foyer du Soudanin kaltaisille kansalaisjärjestölle. Hallinto käytti ARP:tä välineenä, joka valvoi ettei afrikkalaisen eliitin yhteistoiminta saanut poliittista sisältöä. Järjestöt lakkasivat Vichyn hallituksen aikana, mutta ne muodostivat perustan toisen maailmansodan jälkeen syntyneelle Sudanin liitto -puolueelle.
Amphibamus

| Amphibamus |
| --- | --- |

 Myöhäiskivihiilikausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Euskelia
Yläheimo::  †Dissorophoidea
Heimo::  †Amphibamidae
Suku::  †Amphibamus  Cope, 1865
Laji::  grandiceps
Kaksiosainen nimi
 † Amphibamus grandiceps  Cope, 1865 
Katso myös
   Amphibamus Commonsissa 
Infobox OKNimi-testi OK: 
Amphibamus on sukupuuttoon kuolleiden panssarisammakoiden suku, joka eli kivihiilikauden lopulla noin 300 miljoonaa vuotta sitten Tšekissä ja Yhdysvalloissa. Eläimen uskotaan olleen lähellä modernien sammakkoeläinten yhteistä esi-isää. Se oli matala, lyhyt, litteä ryömivä tai mateleva eläin, joka mahdollisesti vietti osan ajastaan vedessä. Amphibamus saavutti 20 senttimetrin pituuden.
Amphibamuksella oli suuret silmät joilla se näki hyvin saaliinsa. Se metsästi mahdollisesti seisoen paikallaan ja nappaamalla lähelle tulevia hyönteisiä, kuten sammakot tekevät. Se palasi ehkä veteen munimaan ja lisääntymään, kuten useimmat nykyiset sammakkoeläimet.
Amphibamuksen fossiilien löytöpaikat olivat sen eläessä kivihiilikaudella jokisuistoa, joten eläimen uskotaan eläneen puroissa tai soissa lähellä jokea. Kuten useimmat sammakkoeläimet, Amphibamus pystyi luultavasti myös hengittämään kostean nahkansa läpi. Sen täytyi kuitenkin pysyä kosteissa paikoissa ettei sen nahka kuivuisi.
Useita hyvin säilyneitä Amphibamuksen fossiileja on löydetty sedimentistä Mazon Creekistä Illinoisista.
Piirros luurangosta.
Kirjallisuutta

Carroll, R. L. (1988) Vertebrate Paleontology and Evolution, WH Freeman & Co.
Frobisch, N. B. & Schoch, R. R. (2009) Testing the Impact of Miniaturization on Phylogeny: Paleozoic Dissorophoid Amphibians. Systematic Biology 58:3, 312-327
Ruta, M. et al. (2007) A supertree of Temnospondyli: cladogenetic patterns in the most species-rich group of early tetrapods[vanhentunut linkki]. Proceedings of the Royal Society B-Biological Sciences 274: 3087-3095.
Laihdutusvalmiste

Laihdutusvalmiste on laihdutukseen tarkoitettu erityisruokavaliovalmiste, joka on kehitetty vähäenergiaista ruokavaliota varten ja jolla voidaan korvata päivittäinen ruokavalio kokonaan tai osittain. Laihdutusvalmisteita voi myydä painonsäätelyyn tarkoitetun ruokavalionkorvikkeen tai ateriankorvikkeen nimellä. Ruokavaliokorvike korvaa koko päivän ruokavalion ja ateriankorvike yhden tai useamman aterian. Muita kuin ruokavalion- tai ateriankorvikkeita ei saa markkinoida laihdutusvalmisteena. Valmisteissa vitamiinien, kivennäisaineiden, aminohappojen ja muiden ravintoaineiden lähteinä saa käyttää vain niitä kemiallisia yhdisteitä, jotka on mainittu EU-komission asetuksessa (EY) N:o 953/2009.
Laihdutusvalmisteiden koostumusta, pakkaamista ja pakkausmerkintöjä säätelee kauppa- ja teollisuusministeriön päätös laihdutusvalmisteista 904/1997, joka perustuu EU-komission direktiiviin laihdutukseen tarkoitetuista vähäenergisistä elintarvikkeista (96/8/EY). Pakkauksessa on oltava muun muassa valmistusohje, maininta riittävän nesteensaannin tärkeydestä ja ravintoarvomerkinnät. Merkinnöissä tai tuotteen mainonnassa ei saa viitata valmisteen aikaansaamaan laihtumisen nopeuteen tai määrään.
Lisäksi laihdutuksessa käytetään niin sanottuja VLCD-valmisteita (Very Low Calorie Diet). Ne ovat hyvin vähäenergiaiseen ruokavalioon tarkoitettuja erityisruokavaliovalmisteita, jotka Suomessa luokitellaan elintarvikkeiksi. VLCD-valmisteiden energiapitoisuus on hyvin alhainen, vain 450–800 kcal vuorokaudessa käytettäväksi tarkoitettua annosta kohti.